Desire (Manthey) Gardner
Aktrise, TV star
Short biography - Desire het drama gestudeer by die universiteit van Pretoria waarna poppekas en kinderteater gevolg het. Sys peel "Ansie" in 7e Laan en daarna "Daleen" in Binnelanders op TV . What are your 3 basic style (dressing-up) tips?
What are Desire's basic style tips for dressing-up?
Desire Gardner's answer in afrikaans:
*** "LESS IS MORE" - Ek weet hierdie engelse sê-ding is 'n cliché, maar ek glo ook dit het juis daardie benaming gekry omdat dit so waar is. Wanneer ek aantrek vir 'n funksie, of selfs net 'n alledaagse pakkie uitkies, sal ek slegs een juwelliersstuk kies. Of groot oorringe, of 'n mooi armband of 'n pragtige nekding. Maar ek laat dit wat ek dra 'n stelling maak, en gee hom genoeg ruimte om dit te kan doen. Met my troue het ek byvoorbeeld net 'n paar Simon Rademan Oorringe gedra. Dit was voldoende en nie oorbodig nie.
*** KONTRAS - Ek is mal oor kontras. In die winter, sal ek byvoorbeeld 'n fyn rokkie aantrek met 'n groot kontrasterende jas daarby. Of somer, 'n wye broek met 'n stywe toppie, of andersom. Hierdie werk ook vir my met grimering. Met my troue was dit een van die dinge wat ek wou he, want ek geniet dit om dit selfs met my alledaagse grimering ook te doen: die sagte, ligte pienk grimering op die wange en lippe en dan die lekker kontras met die donker, smeulende oe. Ek doen dit ook soms met my haar-styl, deur van die hare reguit te stylleer en ander krullerig te los, so meng ek die twee, dat die hare in een styl met mekaar kontrasteer.
*** KREATIEF EN OORSPRONKLIK - Nog iets wat ek interresant vind is om 'ou' klere, 'nuut' te maak. Dit kan jou eie 'weggooi'-klere wees, of iets in jou ma se kas - selfs jou ouma se kas vir die wat so gelukkig is - die toppies van die 60's is van so aard dat met 'n stywe jean, wilde hare, sexy skoene en die regte houding, daar min dinge naby kan kom. Maar ek het ook al gevind dat jy deur jou ou klere moet krap en kyk wat jy daaruit kan skep. Miskien is dit 'n lang vervelig top, wat jy kan korter knip, moue interessant maak en jou eie skepping ontwerp (met net 'n nuwe soom hier en daar). Al doen dit net een ding, voorkom dit die kanse van by 'n plek aankom met die selfde toppie as iemand anders. :)